open-index/open-wikipedia-markdown huggingface dataset:
कार्बोहाइड्रेट

Hdhyरासायनिक रुप से **कार्बोहाइड्रेट्स** पालिहाइड्राक्सी एल्डिहाइड  या पालिहाइड्राक्सी कीटोन्स होते हैं तथा स्वयं के जलीय अपघटन के फलस्वरुप पालिहाइड्राक्सी एल्डिहाइड या पालिहाइड्राक्सी कीटोन्स देते हैं।’’ **कार्बोहाइड्रेट्स**, कार्बनिक पदार्थ हैं जिसमें कार्बन, हाइड्रोजन व आक्सीजन होते है। इसमें हाइड्रोजन व आक्सीजन का अनुपात जल के समान होता है। कुछ कार्बोहाइड्रेट्स सजीवों के शरीर के रचनात्मक तत्वों का निर्माण करते हैं जैसे कि सेल्यूलोज, हेमीसेल्यूलोज, काइटिन तथा पेक्टिन। जबकि कुछ कार्बोहाइड्रेट्स उर्जा प्रदान करते हैं, जैसे कि मण्ड, शर्करा, ग्लूकोज़, ग्लाइकोजेन. कार्बोहाइड्रेट्स स्वाद में मीठा होते हैं। यह शरीर मे शक्ति उत्पन्न करने का प्रमुख स्रोत है। शरीर को शक्ति और गर्मी प्रदान करने के लिए चर्बी की भांति यह कार्य करता है। कार्बोहाइड्रेट्स चर्बी की अपेक्षा शरीर मे जल्दी पच जाते है। शरीर को कार्बोहाइड्रेट्स दो प्रकार से प्राप्त होते है, पहला माड़ी अर्थात स्टार्च तथा दूसरा चीनी अर्थात शुगर। गेहूं, ज्वार, मक्का, बाजरा, मोटे अनाज तथा चावल और दाल तथा जड़ो वाली सब्जियो मे पाए जाने वाले कार्बोहाइड्रेट्स को माड़ी कहा जाता है। केला, अमरूद, गन्ना, चुकंदर, खजूर, छुआरा, मुनक्का, अंजीर, शक्कर, शहद, मीठी सब्जिया, सभी मीठी खाद्य से प्राप्त होने वाले कार्बोहाइड्रेट्स अत्यधिक शक्तिशाली और स्वास्थ्य के लिय लाभदायक होते है परन्तु इनकी अधिकता अनेक खतरनाक जानलेवा रोगो को भी जन्म देती है जिसमे प्रमुख रूप से अजीर्ण, मधुमेह, अतिसार रोग होते है। इसमे अत्यधिक वजन बढ जाने से भी जीवन को खतरा उत्पन्न हो जाता है।

## प्रकार
 ये तीन प्रकार के होते हैं -
(1)** मोनोसैकराइड्स** - ये सरल कार्बोहाइड्रेट होते हैं। इनका जलीय अपघटन संभव नहीं होता है। ये आधारभूत कार्बोहाइड्रेट होते हैं।ये जल में विलेय होते हैं। जैसे- पेण्टोज, हेक्सोज (ग्लूकोज) आदि।

(2) **ओलिगोसैकराइड्स** - ये 2 से 10 मोनोसैकराइड्स के संगठन से बनते हैं। जैसे - सुक्रोज, माल्टोज, लैक्टोज आदि।

(3) **पालिसैकराइड्स** - यह 10 से लेकर 1000 या उसे भी अधिक मोनोसैकराइड्स से बनते हैं। ये पानी में अविलेय होते हैं। जैसे - स्टार्च, सेल्यूलोज, ग्लाइकोजन, काइटिनआदि।

## कार्य  तथा महत्व
(1) पादप कोशिका के चारों ओर सेल्यूलोज पाई जाती हैं।

(2) जंतुओं तथा पौधों में भोजन ग्लाइकोजन तथा स्टार्च के रूप में संग्रहित होता है।

(3)कार्बोहाइर्डे‌ट का मुख्य कार्य शरीर को ऊर्जा प्रदान करना होता है।

(4) यह शरीर को शक्ति और गर्मी प्रदान करने के लिए चर्बी की भांति कार्य करता है।

(5) जन्तुओं तथा मानवो में ग्लूकोज और ग्लायकोजन के रूप में ऊर्जा का भंडार करता है।

## वर्गीकरण
* शर्करा (sugars)
* ओलिगोसैकैराइड (oligosaccharides)
* बहुशर्कराइड (पॉलिसैकेराइड)

DP * = Degree of polymerization

## इन्हें भी देखें
* शर्करा (sugars)

## बाहरी कड़ियाँ
* Sugar – A Sweet Indian Gift to the World


श्रेणी:पोषण
श्रेणी:आहार
रैफ्लेशिया

thumb|290px|right|रेफ्लीसिया
**रेफ्लीसिया** मुख्यतः मलेशिया एंव इंडोनेशिया में पाया जाने वाला, एक आश्चर्यजनक परजीवी पौधा है, जिसका फूल वनस्पति जगत के सभी पौंधों के फूलों से बड़ा लगभग १ मीटर व्यास का होता और इसका वजन १० किलोग्राम तक हो सकता है। इसकी सबसे छोटी प्रजाति २० सेमी व्यास की पाई गई है। सभी प्रजातियों में फूल की त्वचा छूने में मांस की तरह प्रतीत होती है और इसके फूल से सड़े मांस की बदबू आती है जिससे कुछ विशेष कीट पतंग इसकी ओर आकृष्ट होते हैं। 

इस की खोज सबसे पहले इंडोनेशिया के वर्षा वनों में हुई थी, जब सर्वप्रथम डाक्टर जोसेफ अर्नाल्ड के एक स्थानीय गाइड ने इसे देखा। इसका नामकरण उसी खोजी दल के नेता सर थॉमस स्टैमफोर्ड रेफ्लस के नाम पर हुआ। अब तक इसकी २६ प्रजातियां खोजी जा चुकी है। जिनमें से ४ का नामकरण स्पष्ट रूप से नहीं हुआ है। इंडोनेशिया और मलेशिया के अतिरिक्त यह पौधा सुमात्रा और फ़िलीपीन्स में भी पाया जाता है। इसका जन्म किसी संक्रमित पेड़ की जड़ से होता है। पहले एक गाँठ सी बनती है और जब यह बड़ी होकर एक बंदगोभी के आकार की हो जाती है तब चार दिनों के अंदर इसकी पंखुड़ियाँ खुल जाती हैं और पूरा फूल आकार ले लेता है। इस पौधे में केवल फूल ही एक ऐसा भाग है जो जमीन के ऊपर रहता है शेष सब भाग कवक जाल की भांति पतले-पतले होते हैं और जमीन के अन्दर ही धागों के रूप में फैले रहते हैं। यह दूसरे पौधे की जड़ों से भोजन चूसते हैं। 
## बाह्यसूत्र

* रेफ़्लीसिया चित्र दीर्घा
* वीडियो: रेफ़्लीसिया डेविड एटेनबरो से
## इन्हें भी देखें

श्रेणी:फूल
श्रेणी:परजीवी
श्रेणी:वनस्पति विज्ञान
श्रेणी:हिन्दी विकि डीवीडी परियोजना
मध्य रेलवे, भारत

मध्य रेल, भारतीय रेल के 16 सबसे बड़े अंचलों में से एक अंचल है और इसका मुख्यालय मुंबई में छत्रपती शिवाजी टर्मिनस (पहले विक्टोरिया टर्मिनस) में स्थित है। इसके अंतर्गत भारत की पहली यात्री रेल लाइन भी आती है, जिसे 16 अप्रैल 1853 को मुंबई से ठाणे के बीच चलाया गया था। इसे लघुरूप में ** मरे ** कहा जाता है।

मध्य रेल के अंतर्गत महाराष्ट्र का अधिकांश, कर्नाटक का उत्तर-पूर्वी क्षेत्र और मध्य प्रदेश का दक्षिणी हिस्सा आता है। इस रेल अंचल का गठन 5 नवम्बर 1951 को कई सरकारी स्वामित्व वाली रेलों को मिलाकर किया गया था, जिसमें ग्रेट इंडियन पेनिनसुला रेलवे, पूर्व रियासत ग्वालियर की सिंधिया स्टेट रेलवे, निजाम स्टेट रेलवे और धौलपुर रेल शामिल थीं।
 
पहले उत्तरी मध्य प्रदेश, छत्तीसगढ़ और दक्षिणी उत्तर प्रदेश का इलाका भी मध्य रेल अंचल के अंतर्गत आता था जिसके चलते यह क्षेत्र, रेलपथ की लंबाई और कर्मचारियों की संख्या के हिसाब से भारत का सबसे बड़ा रेल अंचल बन गया था। अप्रैल 2003 में इन क्षेत्रों को मिलाकर एक नये रेल अंचल पश्चिम मध्य रेल का गठन किया गया।

## मंडल
इसके अंतर्गत आने वाले मंडल हैं:
मुंबई, भुसावल, पुणे, सोलापुर और नागपुर 

## सन्दर्भ

श्रेणी:भारतीय रेलवे के ज़ोन
श्रेणी:मध्य रेलवे
कौशाम्बी (बहुविकल्पी)

यह शब्द निम्नलिखित अर्थों में प्रयुक्त होता है-

* कौशाम्बी (प्राचीन नगर) - प्राचीन भारत के छः प्रमुख नगरों में से एक था। इसका वर्णन कई ग्रन्थों में आता है। ज्ञान प्राप्ति के पश्चात छठवें और नौवें वर्षों में महात्मा बुद्ध यहाँ आये थे।
* उत्तर प्रदेश का कौशाम्बी जिला
* डी डी कौशाम्बी - गणितज्ञ, इतिहासकार, विचारक, मार्क्सवादी चिन्तक
सत्रहवीं शताब्दी

**सत्रहवीं शताब्दी** एक ईसवीं शताब्दी है। सत्रहवीं शताब्दी वह सदी थी जो 1 जनवरी, 1601 (रोमन अंक एमडीसीआई द्वारा दर्शाया गया) से 31 दिसंबर, 1700 तक चली।

शताब्दी, सत्रहवीं
शर्करा

right|thumb|200px|आवर्धित रूप में चीनी के दाने
**शक्कर**, **शर्करा** या **चीनी** (Sugar) एक क्रिस्टलीय खाद्य पदार्थ है। इसमें मुख्यत: सुक्रोज, लैक्टोज एवं फ्रक्टोज उपस्थित होता है। मानव की स्वाद ग्रन्थियाँ मस्तिष्क को इसका स्वाद मीठा बताती हैं। चीनी मुख्यत: गन्ना (या ईख) एवं चुकन्दर से तैयार की जाती है। यह फलों, मधु एवं अन्य कई स्रोतों में भी पायी जाती है। 
इसे मारवाडी भाषा में 'खोड' अथवा ' मुरस ' कहा जाता है। 
चीनी की अत्यधिक मात्रा खाने से प्रकार-२ का मधुमेह होने की घटनाएँ अधिक देखी गयीं हैं। इसके अलावा मोटापा और दाँतों का क्षरण भी होता है। विश्व में ब्राजील में प्रति व्यक्ति चीनी की खपत सर्वाधिक होती है। भारत में एक देश के रूप में सर्वाधिक चीनी का खपत होती है।

## भारत का चीनी उद्योग
चीनी उद्योग ग्रामीण भारत में स्थित कृषि पर आधारित सबसे बड़ा उद्योग है। लगभग ५ करोड़ गन्ना किसान, उनके आश्रित तथा काफी अधिक संख्या में खेतिहर मजदूर गन्ने की खेती, कटाई एवं संबंधित गतिविधियों में लगे हैं, जो कि ग्रामीण जनसंख्या के 7.5% हैं। इसके अतिरिक्त, लगभग ५ लाख कुशल एवं अर्द्ध कुशल कामगार, जो अधिकांशतः ग्रामीण क्षेत्रों से हैं, चीनी उद्योग में लगे हैं। भारत में चीनी उद्योग ग्रामीण संसाधनों को जुटाकर रोजगार एवं उच्चतर आय, परिवहन एवं संचार सुविधाओं के सृजन द्वारा ग्रामीण क्षेत्रों में सामाजिक-आर्थिक विकास के लिए केन्द्रीय बिंदु रहा है। इसके अतिरिक्त कई चीनी फैक्ट्रियों ने ग्रामीण आबादी के लाभ के लिए स्कूल, कॉलेज, चिकित्सा केन्द्र तथा अस्पताल स्थापित किए हैं। कुछ चीनी फैक्ट्रियों ने सह-उत्पादन पर आधारित उद्योग भी लगाए हैं तथा शराब के कारखाने, कार्बनिक रसायन प्लांट, पेपर एवं बोर्ड फैक्ट्री तथा सह उत्पादन प्लांट स्थापित किए हैं। यह उद्योग पुनः आपूर्तियोग्य बायोमास का सृजन करता है तथा फोसिल ईंधन पर निर्भर किए बिना इसका उपयोग करता है। अतः भारतीय अर्थव्यवस्था में चीनी उद्योग का बहुत बड़ा योगदान है।

देश में 553 संस्थापित चीनी मिलें हैं जिनकी 180 लाख मीट्रिक टन चीनी की उत्पादन क्षमता है। ये मिलें देश के 18 राज्यों में अवस्थित हैं। इनमें से लगभग 60% मिलें सहकारी क्षेत्र में हैं, 35% निजी क्षेत्र में तथा शेष सार्वजनिक क्षेत्र में हैं।

## वर्गीकरण
* एकलशर्करा (Monosaccharides)
* द्विशर्करा (Disaccharides)

## शर्करा के स्रोत
सुक्रोज्,माल्टोज , फ्रक्टोस , ग्लुकोज़

## उत्पादन
* गन्ना से
* चुकन्दर से

## केमिकल नाम
C12H22O11

## इन्हें भी देखें
*कार्बोहाइड्रेट
*शक्कर का इतिहास

## बाहरी कड़ियाँ
* Sugar – A Sweet Indian Gift to the World

श्रेणी:जैवरसायनिकी
श्रेणी:जीव विज्ञान
श्रेणी:पोषण
प्रमाण

**प्रमाण** या **सिद्धि** (Proof) निम्नलिखित अर्थों में प्रयुक्त हो सकता है।

** प्रमाण (भारतीय दर्शन)
** औपचारिक प्रमाण (Formal proof)
** गणितीय प्रमाण (Mathematical proof)
** सिद्धि सिद्धान्त (Proof theory), a branch of mathematical logic that represents proofs as formal mathematical objects
** तर्कपूर्ण कथन (Logical argument)
** कानूनी साक्ष्य (Evidence)
**

* **विभिन्न प्रकार के जाँच, परीक्षण एवं मापन आदि**
** Proofing (baking technique), the process by which a yeast-leavened dough rises, also called “proving”
** Proofreading
** Artist's proof, a single print taken during the printmaking process
** Proof coinage, a coin made as an example of a particular strike
** Proof test, for a firearm
** Homeopathic proving, testing a substance's effect on the body
** Galley proof, a preliminary version of a publication
** Proof (alcohol), a measure of an alcoholic drink’s strength

श्रेणी:बहुविकल्पी शब्द
कुलाबा

**कोलाबा** या **कुलाबा** मुंबई का दक्षिणी क्षेत्र है। १६वीं सदी के पुर्तगाली साम्राज्य के दौरान इस द्वीप को कैण्डिल के नाम से जाना जाता था। बाद में १७वीं सदी में ब्रितानी अधिकार क्षेत्र में आने के कारण इसे क्षेत्र को 'कोलियो' के नाम से जाना जाने लगा।
## इतिहास

## वर्तमान
वर्तमान में गेटवे ऑफ़ इन्डिया के पास में कला डेको शैली का रीगल थियेटर (सिनेमाघर) है। वहाँ पास में लियोपोल्ड कैफ़े और ताजमहल पैलेस एंड टॉवर हॉटल हैं। इसके दक्षिणी भाग में नेवी नगर स्थित है। यहाँ पास में सबसे पुरानी इमारत के रूप में अफ़ग़ान चर्च है। नेवी नगर के मध्य में भारत की नामी वैज्ञानिक संस्थानों में से एक टाटा मूलभूत अनुसंधान संस्थान स्थित है। कोलाबा में रतन टाटा सहित कई नामी हस्तियाँ रहती हैं।

## मुख्य स्मारक
[[गेटवे ऑफ़ इन्डिया|भारतीय प्रवेशद्वार|thumb]]
कुलाबा और इस के आस-पास के क्षेत्र के प्रमुख स्मारक इस प्रकार है-
* भारतीय प्रवेशद्वार
* फिरोजशाह मेहता उद्यान
* कमला नेहरु पार्क
* छत्रपति शिवाजी महाराज वस्तु संग्रहालय
* रिगल चलचित्र भवन

श्रेणी:मुम्बई
कागबेनी

**कागबेनी** सम २००८ में प्रकाशित एक नेपाली चलचित्र है। यह चलचित्र नेपाल के सर्वोत्कृष्ट चलचित्रौं मे से एक कहलाता है। यह चलचित्र हिमालय के मनोरम दृष्य एवम्‌ बेहतरीन कलाकारिता के लिए प्रसिद्ध है।
## कथा
कृष्ण (निमा रुम्बा) मलेशिया में काम करके अपना गांव लौटता है। गांव में वह अपना दोस्त रमेश (सौगात मल्ल) से मिलता है। रमेश के व्यापार के सिलसिला में यह दो पात्र नजदीक के गांव पर जाते समय में एक स्थान पर रुकते है। इस स्थान पर इन्हे एक संन्यासी बाबाजी मिलते है जिन के सेवा पश्चात वेह इन्हे एक मायावी बंदर का पंजा देते है। यह पंजा मनुष्य का इच्छा पुरा करता है परन्तु हर इच्छा पूर्ति के साथ कुछ अन्होनी होता है।
## टीका

श्रेणी:नेपाली फ़िल्में
बीटा-ग्लोबिन

बीटा-ग्लोबिन|thumb
**बीटा-ग्लोबिन** एक प्रोटिन है जो अल्फा प्रोटिन से मिलकर वस्यक हिमोग्लोबिन बनाता है। यह प्रोटिन बनाने वाला जीन बीटा-ग्लोबिन लोकस पर अवस्थित होता है। यह प्रोटिन के म्युटेसन/परिवर्तन के कारण से हंसिया-कोशिका रोग होता है। 
## देखें
* हीमोग्लोबिन

श्रेणी:चिकित्सा
नादाम

thumb|300px|नादाम उत्सव के दौरान घुड़सवार

**नादाम** (मंगोलियाई: Наадам, खेल) मंगोलिया का एक पारंपरिक उत्सव है। स्थानीय स्तर पर भी इसे " इरीन गुर्वान नादाम" (эрийн гурван наадам) भी कहते हैं, जिसका हिन्दी अनुवाद " तीन मर्दाना खेल" है। इस उत्सव में मंगोलियाई कुश्ती, घुड़दौड़ और तीरंदाजी शामिल होते हैं और छुट्टियों के दौरान इसे पूरे देश में आयोजित किया जाता है। महिलाओं ने अब तीरंदाजी और लड़कियों की घुड़दौड़ में भाग लेना शुरू कर दिया है, लेकिन मंगोलियाई कुश्ती में वो अभी भी भाग नहीं लेती हैं।

सबसे बड़ा उत्सव राष्ट्रीय छुट्टी 11 से 13 जुलाई के दौरान मंगोलियाई राजधानी उलानबटार में आयोजित किया जाता है, हालांकि पूरे मंगोलिया के दूसरे शहरों और कस्बों में यह उत्सव छोटे पैमाने पर आयोजित किया जाता है। यह एक विस्तृत परिचय समारोह के साथ शुरू होता है जिसमे नर्तक, खिलाडी़, घुड़सवार और संगीतकारों भाग लेते हैं। और इस समारोह के बाद, प्रतियोगिताओं की शुरूआत होती है।
thumb|300px|नादाम उत्सव

नादाम मंगोलिया का सबसे ज्यादा देखा जाने वाला त्यौहार है और माना जाता है कि शताब्दियों से यह किसी ना किसी रूप में अस्तित्व में है। नादाम की मूल गतिविधियों में, सैन्य परेड और खेल प्रतियोगिताऐं जैसे तीरंदाजी, घुड़सवारी और कुश्ती शामिल हैं। अब यह मंगोलिया की 1921 की क्रांति जब मंगोलिया ने स्वयं को औपचारिक रूप से एक स्वतंत्र देश घोषित किया था के उपलक्ष्य में मनाया जाता है।

श्रेणी:मंगोलिया
रासो काव्य

**रासो काव्य**  हिन्दी के आदिकाल में रचित ग्रन्थ हैं। ये अधिकतर वीर-गाथाओं से सबंधित होती हैं। पृथ्वीराजरासो प्रसिद्ध हिन्दी रासो काव्य है। रास साहित्य चारण परम्परा से संबंधित है तो रासो का संबंध अधिकांशत: वीर काव्य से, जो डिंगल भाषा में लिखा गया ।   

रासो शब्द की उत्पत्ति रासो काव्य के अंतर्गत आने वाले दोहे से देखी जाती है: 

: *रासउ असंभू नवरस सरस छंदू चंदू किअ अमिअ सम 
: *शृंगार वीर करुणा बिभछ भय अद्भूत्तह संत सम। 

रास और रासो शब्द की व्युत्पति संबंधी विद्वानों में मतभेद है । कुछ मत निम्नलिखित हैं -

*1. रास        - नन्ददुलारे वाजपेयी 

*2. रासक     - चन्द्रबली पाण्डेय , डॉ. दशरथ शर्मा ,  पंडित विश्वनाथ मिश्र , डॉ. माताप्रसाद गुप्त, हजारीप्रसाद द्विवेदी 

*3. रसिक     - नरोत्तम स्वामी

*4. राजसूय  - गार्सा द तासी

*5. राजयश  -  डॉ. हरप्रसाद शास्त्री

*6. रसायण  –

*7. रहस्य    -  कविराज श्यामलदास , डॉ. काशीप्रसाद जायसव 

## रासो साहित्य की प्रमुख विशेषताएँ
* इन रचनाओं में कवियों द्वारा अपने आश्रयदाताओं के शौर्य एवं ऐश्वर्य का अतिशयोक्तिपूर्ण वर्णन किया गया है।

* यह साहित्य मुख्यतः चारण कवियों द्वारा रचा गया।

* इन रचनाओं में ऐतिहासिकता के साथ-साथ कवियों द्वारा अपनी कल्पना का समावेश भी किया गया है।

* इन रचनाओं में युद्धप्रेम का वर्णन अधिक किया गया है।

* इन रचनाओं में वीर रस व शृंगार रस की प्रधानता है।

* इन रचनाओं में डिंगल और पिंगल शैली का प्रयोग हुआ है।

* इनमें विविध प्रकार की भाषाओं एवं अनेक प्रकार के छंदों का प्रयोग किया गया है।

## प्रमुख रासो ग्रन्थ
* पृथ्वीराज रासो - चंदबरदाई
* बीसलदेव रासो - नरपति नाल्ह
* परमाल रासो - जगनिक
* हम्मीर रासो - शार्ङ्धर
* खुमान रासो- दलपति विजय
* विजयपाल रासो - नल्लसिंह भाट
* बुद्धिरासो - जल्हण
* मुंज रासो - अज्ञात

* कलियुग रासो - रसिक गोविन्द
* कायम खाँ रासो - न्यामत खाँ जान कवि
* राम रासो - समय सुन्दर
* राणा रासो - दयाराम (दयाल कवि)
* रतनरासो - कुम्भकर्ण
* कुमारपाल रासो - देवप्रभ

## इन्हें भी देखें
*हिन्दी साहित्य का आदिकाल

## बाहरी कड़ियाँ
* हिन्दी साहित्य में रासो काव्य परम्परा
* हिन्दी साहित्य में रासो काव्य परम्परा 
* प्रबन्ध और मुक्तक काव्य की दृष्टि से रासो काव्यों की समीक्षा 
* रासो काव्य : वीरगाथायें

## सन्दर्भ

श्रेणी:हिन्दी साहित्य
श्रेणी:रासो काव्य
श्री नाथजीदादा की जग्या - दाणीधार

## दाणीधार जग्या (आश्रम) का पता

**श्री नाथजीदादा की जग्या ([[आश्रम]]) - दाणीधार** भारत देश के गुजरात राज्य के जामनगर जिला के कालावड शहर से २० किलोमीट‍र दक्षिण दिशामें आया हुआ एक पौराणिक समय से ख्यातनाम यात्राधाम है। यह यात्राधाम, कालावड तालुका का मुख्य है। ईस जग्या (आश्रम) तक पहुचने के लिए कालावड - जूनागढ हाईवे रोड पर १५ किलोमीट‍र पर बसस्टॉप आता है। वहा से पूर्वमें ५ किलोमीट‍र पर श्री नाथजीदादा की जग्या (आश्रम) आता है। इस जगह का भौगोलिक स्थान देखने के लिए गुगल मेप की कडी विकिमेपीया में श्री नाथजीदादा का आश्रम

**पता :-**
**Shri Nathjidada Ni Jagya - Danidhar**,
**श्री नाथजीदादा ट्रस्ट दाणीधार**, 
तालुका कालावड,
जिल्ला जामनगर,
**दाणीधार** (गुजरात)

## दाणीधार जग्या का इतिहास

## दाणीधार जग्या में देवस्थान

### '''श्री नाथजीदादा का समाधी स्थान'''

### '''श्री गंगारामजी का धुणा'''

### '''श्री मोतिराम (स्वान) - टोडा'''

### '''श्री रामजी मंदिर'''

### '''श्री हनुमानजी मंदिर'''

### '''श्री उपवासीबाबाजी का स्मृति मंदिर'''

### '''श्री खोडीयार माताजी का कोठा'''

## दाणीधार जग्या के संत

## दाणीधार जग्या के महंत

## दाणीधार जग्या मे मनाए जाते उत्सव

## श्री नाथजी गौशाला

## श्री नाथजीदादा के परचा

श्रेणी:हिन्दू धर्म
कृष्णकुमार बिड़ला

**कृष्णकुमार बिड़ला** (१२ अक्टूबर, १९१८ - ३० अगस्त, २००८) भारत के प्रख्यात उद्योगपति और राज्यसभा के पूर्व राज्य सभा सदस्य थे। घनश्याम दास बिड़ला के पुत्र कृष्णकांत बिड़ला का जन्म १२ अक्टूबर, १९१८ को राजस्थान के पिलानी में हुआ था। उनके पिता भारतीय स्वतंत्रता संग्राम के समय भारतीय राष्ट्रीय कांग्रेस के समर्थकों और गांधी जी के निकटवर्तियों में शामिल थे। उनकी उच्च शिक्षा कोलकाता, दिल्ली और पंजाब विश्वविद्यालय से हुई। ये १९८४ से २००० तक लगातार १८ वर्षों के लिये राज्यसभा के सदस्य भी रहे और इस दौरान संसद की कई समितियों की अध्यक्षता की। भारतीय चीनी उद्योग के वे संस्थापक सदस्यों में थे। बिड़ला के औद्योगिक साम्राज्य में चीनी, उर्वरक, रसायन, हैवी इंजीनियरिंग, वस्त्र, जहाजरानी और समाचार-पत्र जैसे मुख्य उद्योग शामिल हैं। कृष्ण कुमार एक उद्योगपति होने के अलावा एक सम्मानित सांसद, समाजसेवी और विद्वान व्यक्ति थे। १९६१ में वे कलकत्ता के शेरिफ चुने गए थे और १९९७ में उन्हें पांडिचेरी विश्वविद्यालय ने डॉक्टर ऑफ लेटर्स से सम्मानित किया था। उन्होंने भारतीय चीनी उद्योग एसोशिएसन, फेडरेशन ऑफ इंडियन चैम्बर ऑफ कॉमर्स (*फिक्की*) और इंडियन चैम्बर ऑफ कॉमर्स (आईसीसी) की भी अध्यक्षता की। उन्होंने केके बिड़ला फाउंडेशन की स्थापना की, जो भारतीय साहित्य, वैज्ञानिक अनुसंधान और भारतीय दर्शनशास्त्र में उत्कृष्ट प्रदर्शन के लिए वार्षिक पुरस्कारों की घोषणा करता है।

हिन्दुस्तान टाइम्स और बिड़ला समूह के अनेक उद्योगों के अध्यक्ष बिड़ला के परिवार में उनकी तीन पुत्रियाँ नंदिनी नुपानी, शोभना भारतीय और सरोज पोतदार हैं। शोभना भारतीय भारत के बड़े समाचारपत्र हिन्दुस्तान टाइम्स की संपादकीय सलाहकार हैं। उनकी पत्नी मनोरमा देवी बिड़ला का इनसे एक माह पूर्व जुलाई, २००८ में निधन हो गया था।

## इन्हें भी देखें
* बिड़ला परिवार
* घनश्यामदास बिड़ला

## सन्दर्भ

## बाहरी कड़ियाँ
* भारतीय उद्योग जगत के मजबूत स्तंभ थे बिड़ला (याहू-जागरण)

श्रेणी:बिड़ला परिवार
श्रेणी:हिन्दी विकि डीवीडी परियोजना
रस्किन बॉण्ड

**रस्किन बॉण्ड** (जन्म 19 मई 1934) अंग्रेजी भाषा के एक विश्वप्रसिद्ध भारतीय लेखक हैं। उनके पिता, ऑब्रे अलेक्जेंडर बॉन्ड भारत में तैनात रॉयल एयर फ़ोर्स (RAF) के एक अधिकारी थे। उन्होंने शिमला के बिशप कॉटन स्कूल में पढ़ाई की। उनके पहले उपन्यास, द रूम ऑन द रूफ को 1957 में जॉन लेवेलिन राइस पुरस्कार मिला। उन्हें 1992 में हमारे पेड़ स्टिल ग्रो इन द डेहरा, अंग्रेजी में उनके उपन्यास के लिए साहित्य अकादमी पुरस्कार से सम्मानित किया गया था। बॉन्ड ने बच्चों के लिए सैकड़ों लघु कथाएँ, निबंध, उपन्यास और किताबें लिखी हैं। उन्हें 1999 में पद्म श्री और 2014 में पद्म भूषण से सम्मानित किया गया था।[1] वह अपने दत्तक परिवार के साथ मसूरी के लंढौर में रहते हैं।

## व्यक्तिगत जीवन
इनका जन्म 19 मई 1934 को हिमाचल प्रदेश के कसौली के एक फ़ौजी अस्पताल में हुआ था। वे अब्रे बॉण्ड और एरिथ क्लार्के के पुत्र हैं। बचपन में ही इनके पिता की मृत्यु मलेरिया से हो गई थी, तत्पश्चात इनकी परवरिश शिमला, जामनगर, मसूरी, देहरादून तथा लंडन में हुई। आज-कल वे अपने परिवार के साथ देहरादून जिला में रहते है। वे अग्रेज़ी मूल के लेखक हैं। उन्होने बिशप कॉटन नामक धर्मशाला में अभ्यास किया। उनकी बहन का नाम इलन बॉण्ड और भाई का नाम विल्यम बॉण्ड है।

## सम्मान
* 1999 में भारत सरकार ने उन्हें साहित्य के क्षेत्र में उनके योगदानों के लिए पद्म श्री से सम्मानित किया।
* 2014 में उन्हें पद्म भूषण से सम्मानित किया गया।
*आवर ट्रीज़ स्टिल ग्रो इन देहरा के लिए साहित्य अकादमी पुरस्कार।

## फ़िल्में
उनकी रचना 'फ्लाइट ऑफ़ पिजन्स' (कबूतरों की उडान) और 'एंग्री रिवर' (अप्रसन्न नदी) नामक कई उपन्यास पर फ़िल्म का रूप ले चुकी हैं। फिल्म अभिनेता/निर्माता शशि कपूर और निर्देशक श्याम बेनेगल ने 80 के दशक में 'फ्लाइन ऑफ़ पिजन्स' पर ही 'जुनून' नाम से एतिहासिक-प्रेम आधारित फिल्म बनाई गई।  भारतीय फिल्म निर्देशक/निर्माता विशाल भारद्वाज ने उनकी रचना 'सुज़ैन सेवेन हसबैंड' पर ' ७ खून माफ़' जैसी रोमांटिक-थ्रिलर के साथ बाल-कथा 'द ब्लू अंब्रेला' नाम से भी हास्य-ड्रामा आधारित फिल्म बनाई। 

## सन्दर्भ

श्रेणी:1951 में जन्मे लोग
श्रेणी:जीवित लोग
श्रेणी:भारतीय अंग्रेज़ी लेखक
श्रेणी:भारतीय फ़िल्म अभिनेता
श्रेणी:साहित्य और शिक्षा में पद्म भूषण के प्राप्तकर्ता
लोहारु

**लोहारु** (Loharu) भारत के हरियाणा राज्य के भिवानी ज़िले में स्थित एक नगर और तहसील है।लोहारू शेखावटी रियासत की राजधानी था। 
 
लोहारू अपनी अनाज मण्डी के लिए प्रसिद्ध है। यहाँ वर्ष में दो बार ऊँटों का मेला भी लगता है (जनवरी और जुलाई में)। यहाँ का दुर्ग (लोहारू दुर्ग) भी बहुत प्रसिद्ध है। इस किले के आखिरी शाशक आमीनुद्दीन थे। कार्यकाल 1947 तक । नवाब आमीनुदिन ने सिंघानी गांव के 22 निर्दोष लोगों की हत्या कर दी थी।

## इन्हें भी देखें
* भिवानी ज़िला 
## सन्दर्भ

श्रेणी:हरियाणा के शहर
श्रेणी:भिवानी ज़िला
श्रेणी:भिवानी ज़िले के नगर
कोसी नदी

**कोसी नदी** या **कोशी नदी** नेपाल में हिमालय से निकलती है और बिहार में भारत में दाखिल होती है। इसमें आने वाली बाढ से बिहार में बहुत तबाही होती है जिससे इस नदी को *बिहार का शोक)* कहा जाता है।

इसके भौगोलिक स्वरूप को देखें तो पता चलेगा कि पिछले 250 वर्षों में 120 किमी का मार्ग परिवर्तन कर चुकी है। हिमालय की ऊँची पहाड़ियों से तरह तरह से अवसाद (बालू, कंकड़-पत्थर) अपने साथ लाती हुई ये नदी निरंतर अपने क्षेत्र फैलाती जा रही है। उत्तरी बिहार के मैदानी इलाकों को तरती ये नदी पूरा क्षेत्र उपजाऊ बनाती है। नेपाल और भारत दोनों ही देश इस नदी पर बाँध बना चुके हैं; हालाँकि कुछ पर्यावरणविदों ने इससे नुकसान की भी संभावना जतायी थी।

यह नदी उत्तर बिहार के मिथिला क्षेत्र की संस्कृति का पालना भी है। कोशी के आसपास के क्षेत्रों को इसी के नाम पर कोशी कहा जाता है। 

## नाम
हिन्दू ग्रंथों में इसे *कौशिकी* नाम से उद्धृत किया गया है। कहा जाता है कि विश्वामित्र ने इसी नदी के किनारे ऋषि का दर्ज़ा पाया था। वे कुशिक ऋषि के शिष्य थे और उन्हें ऋग्वेद में *कौशिक* भी कहा गया है। सात धाराओं से मिलकर सप्तकोशी नदी बनती है जिसे स्थानीय रूप से कोसी कहा जाता है। महाभारत में भी इसका ज़िक्र कौशिकी नाम से मिलता है।

## मार्ग
काठमाण्डू से एवरेस्ट की चढ़ाई के लिए जाने वाले रास्ते में कोसी की चार सहायक नदियाँ मिलती हैं। तिब्बत की सीमा से लगा नामचे बाज़ार कोसी के पहाड़ी रास्ते का पर्यटन के हिसाब से सबसे आकर्षक स्थान है। अरुण, तमोर, लिखु, दूधकोशी, तामाकोशी, सुनकोशी, इन्द्रावती इसकी प्रमुख सहायक नदियाँ हैं।

नेपाल में यह कंचनजंघा के पश्चिम में पड़ती है। नेपाल के हरकपुर में कोसी की दो सहायक नदियाँ दूधकोसी तथा सनकोसी मिलती हैं। सनकोसी, अरुण, प्रज्वल तमर नदियों के साथ त्रिवेणी में मिलती हैं। इसके बाद नदी को सप्तकोशी कहा जाता है। चतरा में यह तराई क्षेत्र में प्रवेश करती है और इसके बाद से इसे कोशी (या कोसी) कहा जाता है। इसकी सहायक नदियाँ एवरेस्ट के चारों ओर से आकर मिलती हैं और यह विश्व के ऊँचाई पर स्थित ग्लेशियरों (हिमनदों) के जल लेती हैं। त्रिवेणी के पास नदी के वेग से एक खड्ड बनाती है जो कोई 10 किलोमीटर लम्बी है। भीमनगर के निकट यह भारतीय सीमा में दाख़िल होती है। इसके बाद दक्षिण की ओर 260 किमी चलकर कटरिया, कुर्सेला के पास गंगा के साथ संगम करती है।जो त्रिमोहिनी संगम के नाम से जानी जाती है। यह गंगा की सहायक नदी है।

## कोसी बाँध

कोसी नदी पर सन 1958 एवं 1962 के बीच एक बाँध बनाया गया। यह बाँध भारत-नेपाल सीमा के पास नेपाल में स्थित है। इसमें पानी के बहाव के नियंत्रण के लिये 56 द्वार बने हैं जिन्हें नियंत्रित करने का कार्य भारत के अधिकारी करते हैं। इस बाँध के थोड़ा आगे (नीचे) भारतीय सीमा में भारत ने तटबन्ध बनाये हैं।

## इन्हें भी देखें
* कोसी परियोजना 

## सन्दर्भ

## बाहरी कड़ियाँ
* कोसी साहित्‍य(यहाँ कोसी अंचल में रचित साहित्‍य के बारे में पढ़ें)
* कविता कोसी (हिन्दी ब्लॉग ; यहाँ कोसी नदी के बारे में बहुत विस्तृत जानकारी है।)

श्रेणी:भारत की नदियाँ
श्रेणी:नेपाल की नदियाँ
श्रेणी:बिहार की नदियाँ
श्रेणी:बिहार का भूगोल
श्रेणी:मिथिलांचल की नदियाँ
अनंगरंग

**अनंगरंग** (अनंगरंग) , कल्याणमल्ल प्रणीत एक कामशास्त्रीय ग्रन्थ जिसमें मैथुन संबंधी आसनों का विवरणी है।  ४२० श्लोकों एवं १० स्थल नामक अध्यायों में विभक्त यह ग्रन्थ 'भूपमुनि' के रूप में प्रसिद्ध कलाविदग्ध क्षत्रिय विद्वान कल्याणमल्ल द्वारा अपने घनिष्ठ मित्र लोदीवंशावतंस लाडखान के कौतुहल के लिये रची गयी थी। विश्व की विविध भाषाओं में इस ग्रन्थ के अनेक अनुवाद प्रकाशित हैं।

## अध्याय

*    प्रथमस्थलं - स्त्रीलक्षणं
*    द्वितीय स्थलं - चन्द्रकल
*    तृतीयस्थलं - शशमृगादिभेदं
*    चतुर्त्थस्थलं - सामान्यधर्म्मं
*    पंचस्थलं - देशनियम
*    षष्ठस्थलं - विवाहाद्युद्देशं
*    सप्तमस्थलं - बाह्यसंभोगविधानं
*    अष्टमस्थलं - सुरतभेद
*    नवमस्थलं -
*    दशमस्थलं - वशीकरणादिकं

## काम-विषयक अन्य प्राचीन ग्रन्थ
* कामसूत्र
* पंचशक्य
* स्मरप्रदीप
* रतिमंजरी
* रसमंजरी

## बाहरी कड़ियाँ
*Text of the Burton translation of the Ananga Ranga

श्रेणी:संस्कृत ग्रन्थ
नयनतारा सहगल

thumb|right|नयनतारा सहगल
**नयनतारा सहगल** एक भारतीय लेखिका हैं जो अंग्रेजी भाषा में लिखती है। इनका जन्म 10 मई 1927 को हुआ था। वे पहली भारतीय महिला लेखिका हैं जिन्हें अंग्रेजी लेखन के लिए पहचान मिली। वे भारत के पहले प्रधानमंत्री जवाहर लाल नेहरू की बहन विजय लक्ष्मी पंडित-रणजीत सीताराम पण्डित की पुत्री हैं। इनकी लेखनी हमेशा निरपेक्ष रही। फिलहाल कई दशकों से वे देहरादून में रह रही है।

## सन्दर्भ

श्रेणी:भारतीय अंग्रेज़ी साहित्यकार
श्रेणी:कश्मीर के लोग
श्रेणी:भारतीय महिला साहित्यकार
श्रेणी:1927 में जन्मे लोग
श्रेणी:जीवित लोग
श्रेणी:साहित्य अकादमी द्वारा पुरस्कृत अंग्रेज़ी भाषा के साहित्यकार
समुद्री तूफ़ान गुस्ताव

समुद्री तूफ़ान गुस्ताव 2008 के अटलांटिक समुद्री तूफ़ानी मौसम का सातवाँ उष्णकटिबंधीय चक्रवात, तीसरा समुद्री तूफ़ान तथा दूसरा बड़ा समुद्री तूफान है। इसका निर्माण 25 अगस्त 2008 की सुबर पोर्ट ओ प्रिंस, हाइती से हुआ था पर दोपहर होते होते यह उष्णकटिबंधीय चक्रवात और 26 की सुबह तक यह समुद्री तूफ़ान का रूप ले चुका था। उसी दिन हाइती नगर जैकमेल में इससे प्रभावित होकर भूस्खलन हुआ और 31 अगस्त तक कैरेबियन में इससे मरने वालों की संख्या 88 हो गई। 1 सितंबर की सुबह ९:३० बजे CDT (1430 UTC) गुस्ताव का केन्द्र संयुक्त राज्य अमेरिका के आसपास था। इसे दूसरी श्रेणी के समुद्री तूफ़ान का दर्जा दिया गया है।

## सन्दर्भ


श्रेणी:समुद्री तूफ़ान
अहमद फ़राज़

**अहमद फ़राज़** (१४ जनवरी १९३१ — २५ अगस्त २००८), असली नाम सैयद अहमद शाह, का जन्म पाकिस्तान के नौशेरां शहर में हुआ था। वे आधुनिक उर्दू के सर्वश्रेष्ठ रचनाकारों में गिने जाते हैं।

## जीवनी
उन्होंने पेशावर विश्वविद्यालय में फ़ारसी और उर्दू विषय का अध्ययन किया था। बाद में वे वहीं प्राध्यापक भी हो गए थे। फ़राज़ बचपन में पायलट बनना चाहते थे । अपने एक इंटरवियु में उन्होंने बताया था कि उन्हें बचपन में पायलट बनने का शौक था पर उनकी माँ ने इसके लिए मना कर दिया। फिर उनका शेरो शायरी में मन लगने लगा और हमे इतना बेहतरीन शायर मिल गया। 

वे अंत्याक्षरी की प्रतियोगिताओं में हिस्सा लिया करते थे। लेखन के प्रारंभिक काल में वे इक़बाल की रचनाओं से प्रभावित रहे। फिर धीरे धीरे प्रगतिवादी कविता को पसंद करने लगे। अली सरदार जाफरी और फ़ैज़ अहमद फ़ैज़ के पदचिह्नों पर चलते हुए उन्होंने जियाउल हक के शासन के समय कुछ ऐसी गज़लें लिखकर मुशायरों में पढ़ीं जिनके कारण उन्हें जेल में भी रहना पड़ा। इसी समय वे कई साल पाकिस्तान से दूर यूनाइटेड किंगडम और कनाडा देशों में रहे।

अहमद फ़राज़ ने रेडियो पाकिस्तान में भी नौकरी की और फिर अध्यापन से भी जुड़े। उनकी प्रसिद्धि के साथ-साथ उनके पद में भी वृद्धि होती रही। वे १९७६ में पाकिस्तान एकेडमी ऑफ लेटर्स के डायरेक्टर जनरल और फिर उसी एकेडमी के चेयरमैन भी बने। २००४ में पाकिस्तान सरकार ने उन्हें हिलाल-ए-इम्तियाज़ पुरस्कार से अलंकृत किया। लेकिन २००६ में उन्होंने यह पुरस्कार इसलिए वापस कर दिया कि वे सरकार की नीति से सहमत और संतुष्ट नहीं थे। उन्हें क्रिकेट खेलने का भी शौक था। लेकिन शायरी का शौक उन पर ऐसा छाया कि वे अपने समय के ग़ालिब कहलाए। उनकी शायरी के कई संग्रह प्रकाशित हुए। ग़ज़लों के साथ ही उन्होंने नज़्में भी लिखी। लेकिन लोग उनकी ग़ज़लों के दीवाने हैं।

25 अगस्त 2008 को किडनी फेल होने के कारण उनका निधन हो गया।

## साहित्य
उनकी ग़ज़लों और नज़्मों के कई संग्रह प्रकाशित हुए हैं, जिनमें **खानाबदोश**, **ज़िंदगी! ऐ ज़िंदगी** और **दर्द आशोब** (ग़ज़ल संग्रह) और **ये मेरी ग़ज़लें ये मेरी नज़्में** (ग़ज़ल और नज़्म संग्रह) शामिल हैं। 

फ़राज़ की शायरी में आपको दर्द और मोहब्बत दोनों ही देखने को मिलती है जैसे ये शेर देखिये 

**सुना है लोग उसे आँख भर के देखते हैं** 

**सो उस के शहर में कुछ दिन ठहर के देखते हैं** 

इस शेर में फ़राज़ ने मोह्हबत ज़ाहिर की है और यही पर एक और शेर देखिये कि

**रंजिश ही सही दिल ही दुखाने के लिए आ** 

**आ फिर से मुझे छोड़ के जाने के लिए आ** 

फ़राज़ अपने समय के बड़े शायरों में से एक थे। मीर तकी मीर साहब से बहुत प्रभावित थे ये बात आप उनके इस शेर में देख सकते हैं 

**आशिक़ी में 'मीर' जैसे ख़्वाब मत देखा करो** 

**बावले हो जाओगे महताब मत देखा करो** 

फ़राज़ जिस तरह से इश्क़ को बताते है वैसे शायद ही कोई शायर बता सकता है और और भी कई नज़्मे है गज़ले है जिसमें फ़राज़ ने फ़िराक और विशाल दोनों का ही ज़िक्र किया है।

## सन्दर्भ

## बाहरी कड़ियाँ
* अहमद फ़राज़ की रचनाएँ कविताकोश में

श्रेणी:उर्दू शायर
श्रेणी:उर्दू साहित्यकार
श्रेणी:पाकिस्तानी साहित्य
श्रेणी:1931 में जन्मे लोग
श्रेणी:२००८ में निधन
वेल्डिंग

[right|thumb|300px|[लौह स्तंभ|दिल्ली के लौह स्तम्भ के निर्माण में वेल्डिंग का उपयोग हुआ था।]]

**झलाई** या **वेल्डन**, निर्माण (fabrication) की एक प्रक्रिया है जो चीजों को जोडने के काम आती है। झलाई द्वारा मुख्यतः धातुएँ तथा थर्मोप्लास्टिक जोड़े जाते हैं। इस प्रक्रिया में सम्बन्धित टुकड़ों को गर्म करके पिघला लिया जाता है और उसमें एक फिलर सामग्री को भी पिघलाकर मिलाया जाता है। यह पिघली हुई धातुएं एवं फिलर सामग्री ठण्डी होकर एक मजबूत जोड़ बन जाता है। झलाई के लिये कभी-कभी उष्मा के साथ-साथ दाब का प्रयोग भी किया जाता है।

झलाई, दबाव द्वारा और द्रवण द्वारा किया जाता है। लोहार लोग दो धातुपिंडों को पीटकर जोड़ देते हैं यह दबाव द्वारा झलाई है। दबाव देने के लिए आज अनेक द्रवचालित दाबक (Hydraulic press) बने हैं, जिनका उपयोग उत्तरोत्तर बढ़ रहा है। द्रवण द्वारा झलाई में दोनों तलों को संपर्क में लाकर गलित अवस्था में कर देते हैं, जो ठंडा होने पर आपस में मिलकर ठोस और स्थायी रूप से जुड़ जाते हैं। गलाने का कार्य विद्युत् आर्क द्वारा संपन्न किया जाता है।

## झलाई प्रक्रिया के आधार पर विभिन्न प्रकार

thumb|250px|right| आर्क झलाई
* कुट्टित झलाई (सबसे पुरानी)
* गैस झलाई
* लेजर किरण झलाई 
* इलेक्ट्रॉन पुंज झलाई 
* पराश्रव्य (अल्ट्रासाउन्ड) झलाई 
* घर्षण झलाई (फ्रिक्शन झलाई)
* प्रतिरोध झलाई (रेजिस्टैंस झलाई)
** स्पॉट झलाई 
** सीम झलाई 
** चमक झलाई (फ्लैश झलाई)
** अपसेट झलाई 
** प्रक्षेपण झलाई (प्रोजेक्शन झलाई)

## विद्युत् आर्क झलाई (Arc Welding)

इस विधि में जोड़ी जानेवाली वस्तुओं की टक्करों को गलाने के लिए एक विद्युदग्र (इलेक्ट्रोड) तो झलाई की बत्ती के रूप में होता है और दूसरा उन जोड़नेवाले भागों के रूप में होता है तथा इन दोनों इलेक्ट्रोडों के बीच में विद्युत् आर्क स्थापित कर, आवश्यक ऊष्मा प्राप्त कर ली जाती है। इस काम के लिए दिष्ट और प्रत्यावर्ती किसी भी धारा का प्रयोग किया जा सकता है, लेकिन दिष्ट धारा अधिक सुविधाजनक रहती है।

## प्रतिरोध झलाई

## कुट्टित झलाई (Forge Welding)

## गैस झलाई (Gas Welding)

गैसों की सहायता से झलाई की क्रिया एक सी होती है, लेकिन उनका विभाजन उपयोग में आनेवाली गैस के अनुसार किया जाता है। ये गैसें बहुधा जारक (ऑक्सीजन) और शुक्तलेन्य (ऐसीटिलीन (का मिश्रण, कोल गैस और उदजन (हाइड्रोजन) आदि हुआ करती हैं। इनमें से जार-शुक्तलेन्य (ऑक्सी-ऐसीटिलीन) झलाई सबसे अधिक प्रचलित है। वेल्डनो-पयोगी गैसें तैयार करनेवाली व्यापारिक कंपनियाँ इस्पात के मजबूत बेलनों (cylinders) में गैस को कई वायुमंडलों के दबाव पर भरकर झलाई के लिए बेचा करती हैं। झलाई के बड़े बड़े कारखानों में निजी गैस जनित्रों द्वारा चूर्णातु प्रांगेय (कैल्सियम कार्बाइड) और पानी के मिश्रण से यह गैस कम दाबस पर तैयार की जाती है। शुक्तलेन्य को शुक्तला (ऐसीटोन) में घुला देने से उसे विस्फोटन का डर नहीं रहता।

## ठोस अवस्था झलाई
कुछ वेल्डिंग विधियाँ ऐसी हैं जिनमें जोड़े जाने वाले पदार्थों को पिघलाने की आवश्यकता नहीं होती। इन्हें ठोस अवस्था वेल्डिंग (सॉलिड स्टेट वेल्डिंग) कहते हैं।
center|250px|thumb

## वेल्डन जोड़

## इन्हें भी देखें
* टाँका लगाना
* ब्रेजिंग
* इलेक्ट्रॉन पुंज वेल्डिंग
* वेल्डन विद्युत प्रदाय (वेल्डिंग पॉवर सप्लाई)

## बाहरी कड़ियाँ
* भारतीय झलाई संस्थान
* The American Welding Society
* Canadian Welding Association
* The Welding Institute
* The Wisconsin Center for Space Automation and Robotics

श्रेणी:वेल्डिंग
प्रकाशीय तन्तु

thumb|right| प्रकाशीय तंतु
thumb|right| एक TOSLINK प्रकाश तंतु श्रव्य केबल एक सिरे से प्रदीप्त किया हुआ है

**प्रकाशीय तंतु** (या केवल **तंतु**) कांच या प्लास्टिक से निर्मित एक तंतु होता है जिसके लम्बाई की दिशा में प्रकाश का संचरण हो सकता है। आजकल इनका संचार में खूब प्रयोग हो रहा है क्योंकि इनकी सहायता से अधिक दूरी तक बिना संकेत को परिवर्धित किये लेजाया जा सकता है। ये किसी विद्युतचुम्बकीय इन्टरफेरेन्स से भी बहुत कम प्रभावित होते है।

## उपयोग
### संचार
आजकल दूरसंचार कंपनियों द्वारा सिग्नल को संचारित करने के लिए, इंटरनेट संचार (internet communication) तथा मोबाइल फोन के सिग्नल आदि के लिए प्रकाशिक तंतु का प्रयोग किया जाता है| प्रकाशिक तंतु डाइलेक्ट्रिक तरंगों के पथ प्रदर्शक होते है तथा विद्युत चुम्बकीय अवरोध और रेडियो आवृत्ति अवरोधक से युक्त होते  है | विधुत संकेत को प्रकाशिय संकेत में बदल कर प्रेषित करने तथा अधिग्रहण करने में भी इसका प्रयोग किया जाता है |

### संसूचक

### अन्य उपयोग

* प्रदीप्तीकरण अनुप्रयोगों में
* चिकित्सीय उपयोग के लिये - किसी टेढे-मेढे रास्ते से शरीर के अन्दर किसी दुर्गम स्थान तक प्रकाश ले जाने के लिये
*एडोस्कोपी के  लिए 
* सजावट के लिये

## कार्य करने का सिद्धान्त
right | thumb |प्रकाश का पूर्ण आन्तरिक परावर्तन
वस्तुतः प्रकाशीय तंतु एक बेलनाकार डाईएलेक्ट्रिक वेवगाइड है जो प्रकाश को अपनी लम्बाई की दिशा में संचरण कराता है। इस प्रक्रिया में प्रकाश का पूर्ण आन्तरिक परावर्तन होता है।

## तंतुओं को आपस में या किसी उपकरण से जोडना
thumb|right| एक मल्टीमोड तंतु से जुड़ा ST फाइबर कनेक्टर 

प्रकाशीय तंतु को अन्त में जब किसी उपकरण से जोड़ना होता है तो उसके लिये प्रकाशीय तन्तु कनेक्टर का प्रयोग करना पड़ता है। ये कनेक्टर प्रायः *FC*, *SC*, *ST*, *LC*, या *MTRJ* आदि मानक प्रकार के होते हैं।

प्रकाशीय तंतुओं के दो सिरोंको परस्पर जोड़ने के लिये या तो कनेक्टर प्रयोग में लाये जाते हैं या उन्हें **स्प्लाइसिंग** प्रक्रिया से जोड़कर एक सतत तरंग दिग्दर्शक (contineous waveguide) बना दिया जाता है। स्प्लाइसिंग का कार्य दो तरह से किया जा सकत है -

* आर्क फ्यूजन 
* यांत्रिक स्प्लाइसर (यह जल्दी काम करने के लिये उपयुक्त है)

## इन्हें भी देखें
पूर्ण आन्तरिक परावर्तन

## बाहरी कड़ियाँ

* "Fiber Optic Tutorial" Educational site from Arc Electronics
* "Fibers", article in RP Photonics' *Encyclopedia of Laser Physics and Technology*
* How Fiber Optics are made In video
* "Fibre optic technologies", Mercury Communications Ltd, August 1992.
* "Photonics & the future of fibre", Mercury Communications Ltd, March 1993.

श्रेणी:संचार प्रौद्योगिकी
श्रेणी:फ़ाइबर ऑप्टिक्स
ओजोन परत

**ओज़ोन परत** पृथ्वी के वायुमंडल की एक परत है जिसमें ओजोन गैस की सघनता अपेक्षाकृत अधिक होती है।  ओज़ोन परत के कारण ही धरती पर जीवन संभव है। यह परत सूर्य के उच्च आवृत्ति के पराबैंगनी प्रकाश की 90-99 % मात्रा अवशोषित कर लेती है, जो पृथ्वी पर जीवन के लिये हानिकारक है। पृथ्वी के वायुमंडल का 91% से अधिक ओज़ोन यहां मौजूद है। यह मुख्यतः स्ट्रैटोस्फियर(समताप मंडल) के निचले भाग में पृथ्वी की सतह के ऊपर लगभग 10 किमी से अधिक तथा पृथ्वी से लगभग 30 किलोमीटर की  दूरी तक स्थित है, यद्यपि इसकी मोटाई मौसम और भौगोलिक दृष्टि से बदलती रहती है।

ओजोन की परत की खोज 1913 में फ्रांस के भौतिकविदों फैबरी चार्ल्स और हेनरी बुसोन ने की थी। इनसे पहले भी वैज्ञानिकों ने जब सूर्य से आने वाले प्रकाश का स्पेक्ट्रम देखा तो उन्होंने पाया कि उसमें कुछ काले रंग के क्षेत्र थे तथा 310 nm से कम वेवलेंथ का कोई भी रेडिएशन सूर्य से पृथ्वी तक नहीं आ रहा था. वैज्ञानिकों ने इससे यह निष्कर्ष निकाला कि कोई ना कोई तत्व आवश्य पराबैगनी किरणों को सोख रहा है, जिससे कि स्पेक्ट्रम में काला क्षेत्र बन रहा है तथा पराबैंगनी हिस्से में कोई भी विकिरण दिखाई नहीं दे रहे हैं। सूर्य से आने वाले प्रकाश के स्पेक्ट्रम का जो हिस्सा नहीं दिखाई दे रहा था वह ओजोन नाम के तत्व से पूरी तरह मैच कर गया, जिससे वैज्ञानिक जान गए कि पृथ्वी के वायुमंडल में ओजोन ही वह तत्व है जो कि पराबैंगनी किरणों को अवशोषित कर रहा है. इसके गुणों का विस्तार से अध्ययन ब्रिटेन के मौसम विज्ञानी जी एम बी डोबसन ने किया था। उन्होने एक सरल स्पेक्ट्रोफोटोमीटर विकसित किया था जो स्ट्रेटोस्फेरिक ओजोन को भूतल से माप सकता था। सन 1928 से 1958 के बीच डोबसन ने दुनिया भर में ओज़ोन के निगरानी केन्द्रों का एक नेटवर्क स्थापित किया था, जो आज तक काम करता है (2008)। ओजोन की मात्रा मापने की सुविधाजनक इकाई का नाम डोबसन के सम्मान में डोबसन इकाई रखा गया है.

## ओज़ोन
**ओज़ोन **गंधयुक्त गैस होती है जो हल्के नीले रंग की होती है। ओज़ोन परत में ओज़ोन गैस की मात्रा अधिक पाई जाती है। ओज़ोन ऑक्सीजन का ही एक प्रकार है और इसे O3 के संकेत से प्रदर्शित करते हैं। ऑक्सीजन के जब तीन परमाणु(अल्फा पराबैंगनी विकिरण के साथ) आपस में जुड़ते है तो ओज़ोन परत बनाते है।
एक ओजोन एक परत है जो पृथ्वी के समताप मंडल के ऊपर मध्य मंडल के नीचे दोनों के बीच में है यह सूर्य से आने वाली पराबैंगनी किरणों से हमारी रक्षा करता है रक्षा करता है
वर्तमान वैज्ञानिक युग में तीव्र गति से चलने वाली वायुयान से निकलने वाले नाइट्रोजन ऑक्साइड एवं वातानुकूल लक तथा प्रति शतक आदि में से निकलने वाली क्लोरो फ्लोरो कार्बन गैसों से ओजोन मंडल नष्ट हो रहा है यदि समय रहते ओजोन परत को बचाने हेतु कारगर प्रयास नहीं किए गए तो परिणाम भयानक हो सकता हैं हालाँकि क्लोरोफ्लोरो कार्बन्स पार1987 में सयुंक्त राष्ट्र पर्यावरण कार्यक्रम में यह पारित हुआ की चलोरोप्लारो कार्बोन्स का उत्पादन1988 तक प्रयोग में 50% तक की कमी लाई जाये
से त्वचा का कैंसर आंखों मैं दुष्प्रभाव आदि।

## सन्दर्भ


श्रेणी:पर्यावरण
श्रेणी:पराबैंगनी विकिरण
पाँच ककार

अंतिम सिख गुरु गोविन्दसिंहजी ने सिखों को एकजुट करके एक नई शक्ति को जन्म दिया। उन्होंने खालसा पंथ की नींव रखी। सिख सैनिकों को सैनिक वेश में दीक्षित किया। प्रत्येक स्थिति में सदा तैयार रहने के लिए उन्होंने सिखों के लिए पाँच ककार अनिवार्य घोषित किए, जिन्हें आज भी प्रत्येक सिख धारण करना अपना गौरव समझता है-

१. केश - जिसे सभी गुरु और ऋषि-मुनि धारण करते आए थे।

२. कंघा - केशों को साफ करने के लिए।

३. कच्छा - स्फूर्ति के लिए।

४. कड़ा - नियमऔर संयम में रहने की चेतावनी देने के लिए।

५. कृपाण - आत्मरक्षा के लिए।

**पाँच ककार** (पंजाबी: ਪੰਜ ਕਕਾਰ *<small>पंज ककार</small>*) का अर्थ क शब्द से नाम प्रारंभ होने वाली उन ५ चीजों से है जिन्हें सिखों के दसवें गुरु, गुरु गोबिंद सिंह द्वारा रखे गये सिद्धांतों के अनुसार सभी खालसा सिखों द्वारा धारण किये जाते हैं। 

गुरु गोविंद सिंह ने सिखों के लिए पांच चीजें अनिवार्य की थीं - केश, कड़ा, कृपाण, कंघा और कच्छा। इन के बिना खालसा वेश पूर्ण नहीं माना जाता। इनमें केश सबसे पहले आता है।

## पाँच ककार

चित्र:Kirpan small.JPG|किरपान
चित्र:Turbannedman.jpg|केस
चित्र:Kara (Sikhism).jpg|कड़ा
चित्र:Wooden kanga comb (Sikhism article of faith).JPG|कंघा

चित्र:Kachera.jpg|कछहरा


## सन्दर्भ

श्रेणी:सिख धर्म
श्रेणी:सिख प्रथाएं
श्रेणी:सिख व्यवहार
विकिरण

भौतिकी में प्रयुक्त **विकिरण** ऊर्जा का एक रूप है जो तरंगों या किसी परमाणु या अन्य निकाय द्वारा उत्सर्जित गतिशील उपपरमाणुविक कणों के रूप में उच्च से निम्न ऊर्जा अवस्था की ओर चलती है। विकिरण को परमाणु पदार्थ पर उसके प्रभाव के आधार पर या विआयनीकारक के रूप में वर्गीकृत किया जा सकता है। विकिरण जो अणु या परमाणु का आयनीकरण करने मे सक्षम होता है उसमे उर्जा का स्तर विआयनीकारक विकिरण से अधिक होता है। रेडियोधर्मी पदार्थ वो भौतिक पदार्थ है जो कि आयनीकारक विकिरण उत्सर्जित करती है। और दृश्य - विकिरण की खोज न्यूटन ने किया

300px|thumb|right| तीन भिन्न प्रकार के विकिरण और उनका भेदन

## विकिरण के प्रकार
 
मुख्यत: विकिरण तीन प्रकार के होते हैं: अल्फा, बीटा और गामा विकिरण। ये सभी एक अस्थिर परमाणु के नाभिक से उत्सर्जित होते हैं। स्वतःस्फूर्त होने वाले परमाणु विखंडन, पोजीट्रान उत्सर्जन और न्यूट्रॉन उत्सर्जन सामान्यतः कम देखने मे आते हैं। इलेक्ट्रॉन ग्रसन के परिणाम से स्वतःस्फूर्त क्ष-किरण (एक्स रे) का उत्सर्जन होता है। रेडियम के कुछ आइसोटोप क्षय विधा मे होते हैं जहाँ वे एक संपूर्ण 12C6 नाभिक का उत्सर्जन करते हैं।

## खोज
 
विल्हेम राँन्टजेन को एक्स किरणों की खोज का श्रेय जाता है। ट्रिडियम के आइसोटोप के साथ विभिन्न प्रयोगों के दौरान, निर्वात मे विद्युत आवेश को मापते हुये उन्होंने फोटोनीय उत्सर्जन मे एक बड़ा परिवर्तन अनुभव किया। जब उन्होंने ट्रिडियम की तस्वीरें ली तब उन्होंने पाया कि एक ठोस टुकड़े की अवस्था बड़ी तेजी से बिगड़ती है। हेनरी बेक्युरेल ने पाया कि यूरेनियम लवण के कारण एक बिना खुली फोटो प्लेट धुंधला गयी और मेरी क्युरी ने पाया कि केवल कुछ तत्वों ने इन ऊर्जा किरणों को रोका। उन्होंने इस व्यवहार को रेडियोधर्मिता कह कर पुकारा। 
दिसंबर 1898 में मेरी क्युरी और पियरे क्युरी ने पिचब्लेंडी में रेडियम की खोज की। यह नया तत्व था और यूरेनियम की तुलना में दो लाख गुना अधिक रेडियोधर्मी था।

## इन्हें भी देखे

प्रतिदीप्ति Fluorescence

स्फुरदीप्ति Phosphorescent

## बाहरी कड़ियाँ
* मानव स्वास्थ्य और रेडिएशन (मदन जैड़ा)

*
चमेली देवी प्रौद्योगिकी एवं प्रबन्धन संस्थान

**चमेली देवी प्रौद्योगिकी एवं प्रबन्धन संस्थान** (Chameli Devi Institute of Technology and Management (CITM)), इन्दौर के अग्रवाल समूह का एक व्यावसायिक महाविद्यालय है। यह इन्दौर-खण्डवा मार्ग पर इन्दौर से लगभग सात किमी दूरी पर स्थित है। इसमें प्रौद्योगिकी की कई शाखाओं की शिक्षा उपलब्ध है। इस समय श्री सी एन एस मूर्ति इसके प्रधानाचार्य हैं।

## उपलब्ध प्रौद्योगिकी की शाखाएं
इसमें शिक्षा सत्र २००६-०७ से शिक्षण आरम्भ हुआ था। इस समय इसमें निम्नलिखित शाखाओं में शिक्षण उपमब्ध है:

* संगणक विज्ञान (Computer Science & Engineering)
* सूचना प्रौद्योगिकी (Information Technology)
* जैव-चिकित्सा अभियांत्रिकी (Bio-medical Engineering)
* एलेक्टॉनिकी एवं संचार प्रौद्योगिकी (Electronics & Communication Engineering)

 
## बाहरी कड़ियाँ
* '''चमेली देवी प्रौद्योगिकी एवं प्रबन्धन संस्थान''' का जालघर

श्रेणी:शिक्षण संस्थान
लक्ष्मणानन्द सरस्वती

**स्वामी लक्ष्मणानंद सरस्वती** (सन १९२४ - २३ अगस्त २००८) ओड़िशा के वनवासी बहुल फूलबाणी (कन्धमाल) जिले में इसाई बन गये वनवासियों को पुनः हिन्दू धर्म में संस्कारित करने के लिये प्रसिद्ध थे।  अगस्त २००८ में कुछ हथियारबन्द लोगों ने उनकी हत्या कर दी। इसके पिछे ईसाई मिशनरियों का हाथ बताया जाता है।

## जीवनी

ओड़िशा के वनवासी बहुल फूलबाणी (कन्धमाल) जिलेके के गांव गुरुजंग में 1924 में जन्मे, जो बचपन से ही दु:खी-पीड़ितों की सेवा में अपना जीवन समर्पित कर देने का संकल्प मन में पालते रहे। गृहस्थ और दो संतानों के पिता होने पर भी अंतत: एक दिन उन्होंने अपने संकल्प को पूरा करने के उद्देश्य से साधना के लिए हिमालय की राह पकड़ ली। 1965 में वे वापस लौटे और गोरक्षा आंदोलन से जुड़ गए।

प्रारंभ में उन्होंने वनवासी बहुल फूलबाणी (कन्धमाल) जिले के गांव चकापाद को अपनी कर्मस्थली बनाया। कुछ ही वर्षों में वनवासी क्षेत्रों में उनके सेवा कार्य गूंजने लगे, उन्होंने वनवासी कन्याओं के लिए आश्रम- छात्रावास, चिकित्सालय जैसी सुविधाएं कई स्थानों पर खड़ी कर दीं और बड़े पैमाने पर समूहिक यज्ञ के कार्यक्रम संपन्न कराए।

उन्होने पूरे जिले के गांवों की पदयात्राएं कीं। वहां मुख्यत: कंध जनजातीय समाज ही है। उन्होने उस समाज के अनेक युवक-युवतियों को साथ जोड़ा और जगह-जगह भ्रमण किया। देखते-देखते सबके सहयोग से चकापाद में एक संस्कृत विद्यालय शुरू हुआ। जनजागरण हेतु पदयात्राएं जारी रहीं।

26 जनवरी 1970 को 25-30 ईसाई तत्वों के एक दल ने उनके ऊपर हमला किया। एक विद्यालय में शरण लेकर उस खतरे को टाला, लेकिन उस दिन उन्होने यह निश्चय कर लिया कि मतांतरण करने वाले तत्वों और उनकी हिंसक प्रवृत्ति को उड़ीसा से खत्म करना ही है।

पिछले लगभग 42 वर्षों से वे इसी क्षेत्र में रहकर वंचितों की सेवा कर रहे थे। उन्होंने चकापाद के वीरूपाक्ष पीठ में अपना आश्रम स्थापित किया। उनकी प्रेरणा से 1984 में कन्धमाल जिले में ही चकापाद से लगभग 50 किलोमीटर दूर जलेसपट्टा नामक घनघोर वनवासी क्षेत्र में कन्या आश्रम, छात्रावास तथा विद्यालय की स्थापना हुई। एक हनुमान मन्दिर के निर्माण का भी संकल्प लिया गया। अब यहां कन्या आश्रम छात्रावास में सैकड़ों बालिकाएं शिक्षा ग्रहण करती हैं। इसी जलेसपट्टा आश्रम में स्वामी लक्ष्मणानंद जी हत्या कर दी गई।

ओड़िशा की लाखों जनता स्वामी लक्ष्मणानंद जी के प्रति अनन्य श्रद्धा रखती है। सैकड़ों गांवों में पदयात्राएं करके लाखों वनवासियों के जीवन में उन्होंने स्वाभिमान का भाव जगाया। सैकड़ों गांवों में उन्होंने श्रीमद्भागवत कथाओं का आयोजन किया। एक हजार से भी अधिक भागवत घर स्थापित किए, जिनमें श्रीमद्भागवत की प्रतिष्ठा की। 1986 में स्वामी जी ने जगन्नाथपुरी में विराजमान भगवान जगन्नाथ स्वामी के विग्रहों को एक विशाल रथ में स्थापित करके उड़ीसा के वनवासी जिलों में लगभग तीन मास तक भ्रमण कराया। इस रथ के माध्यम से लगभग 10 लाख वनवासी नर-नारियों ने जगन्नाथ भगवान के दर्शन किए और श्रद्धापूर्वक पूजा की। इसी रथ के माध्यम से स्वामी जी ने नशाबन्दी, सामाजिक कुरीतियों के विरुद्ध एवं गोरक्षा के लिए जन जागरण किया। इससे वनवासियों में चेतना एवं धर्मनिष्ठा जागृत हुई।

सन् 1970 से दिसंबर 2007 तक स्वामी जी पर 8 बार जानलेवा हमले किए गए। मगर इन हमलों के बावजूद स्वामी जी का प्रण अटूट था और वह प्रण यही था- मतांतरण रोकना है, जनजातीय अस्मिता जगानी है। स्वामी जी कहते थे- "वे चाहे जितना प्रयास करें, ईश्वरीय कार्य में बाधा नहीं डाल पाएंगे।

## सन्दर्भ

## इन्हें भी देखें
*लक्ष्मणानंद सरस्वती की हत्या

श्रेणी:२००८ में निधन
सुल्तान

सुल्तान (سلطان) शब्द अरबी भाषा से आता है। मूल रूप से, यह एक अमूर्त संज्ञा थी जिसका अर्थ था 'ताक़त', 'अधिकार', 'शासन'। आम तौर पर यह उपाधि मुस्लमान शासकों के लिए इस्तेमाल की जाती है। यह उन शासकों के शीर्षक के रूप में इस्तेमाल की जाती थी जिनके पास व्यावहारिक रूप से लगभग पूर्ण संप्रभुता थी (यानी वे किसी भी उच्च शासक को जवाबदेह नहीं थे) मगर वे ख़लीफ़ा होने का दावा नहीं करते थे। एक सुल्तान द्वारा शासित राजवंश और भूमि को सल्तनत कहा जाता है। भारतीय सुल्तानों को संस्कृत में सुरत्राण कहा जाता है। यह सुल्तान शब्द का लिप्यंतरण है।

## इतिहास
नवीं सदी में ख़िलाफ़ते-अब्बासिया के समय ख़लीफ़ा की ताक़त घटनी शुरू हो गयी तथा उनके राज्यपाल लगातार और भी ज़्यादा शक्तिशाली होने लगे। चूँकि इस्लाम के अनुसार ख़लीफ़ा ही सारे राजनीतिक अधिकारों का स्त्रोत होता है, ये राज्यपाल (जो वास्तव में संप्रभु राजा बन चुके थे) ख़ुदको अब्बासी ख़िलाफ़त का प्रतिनिधि कहने लगे ताकि उनका राज्य धर्मानुसार वैध कहा जाए। और बदले में ख़लीफ़ा उन्हें शासन करने का मंशूर (अधिकार पत्र) देने लगे। महमूद ग़ज़नवी सुल्तान की उपाधि का इस्तेमाल करने वाले दुनिया के पहले स्वतंत्र मुसलमान शासक थे।

## पूर्व सुल्तान एवं सल्तनतें

### अनातोलिया व मध्य एशिया

* ग़ज़नवी साम्राज्य
* सलजूक़ साम्राज्य
* उस्मानी साम्राज्य
* तैमूरी साम्राज्य

### लेवंट व अरबी प्रायद्वीप

* सीरिया में:
** अय्यूबी सलातीन
** मामलुक सलातीन
* ओमान: ओमान सुलतान

#### स्वाहिली सुल्तान

* ज़ांज़ीबार सल्तनत

### दक्षिणी एशिया
भारत में:
* बहमनी सल्तनत
* मैसूर सल्तनत
* बंगाल सल्तनत
* दक्खिन की सल्तनतें: अहमदनगर, बरार, बीदर, बीजापुर और गोलकोंडा सल्तनत
* दिल्ली सल्तनत
* गुजरात सल्तनत
* जौनपुर सल्तनत
* खानदेश सल्तनत
* मालवा सल्तनत
* शाह मीर राजवंश

### दक्षिण-पूर्व एवं पूर्वी एशिया
## समकालीन सल्तनतें

## रजवाड़ों व अभिजातीय पदवी
thumb|200px|The Sultan Valide.

## सामरिक पदवी

## पश्चिमी सभ्यताओं में

## इन्हें भी देखें

## स्रोत व सन्दर्भ

* RoyalArk - see each modern nation, e.g. here the former Persian Empire
* WorldStatesmen - see each present nation

श्रेणी:Arabic words and phrases
श्रेणी:Heads of state
श्रेणी:Islamic honorifics
श्रेणी:Military ranks
श्रेणी:Royal titles
श्रेणी:Noble titles
श्रेणी:Positions of authority

श्रेणी:Titles
श्रेणी:Turkish titles
श्रेणी:Titles of national or ethnic leadership
श्रेणी:Titles in Afghanistan
श्रेणी:Titles in Pakistan
श्रेणी:Titles in Iran
अपरा एकादशी

हिंदू धर्म में एकादशी का व्रत महत्त्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर 26 हो जाती है। ज्येष्ठ मास कृष्ण पक्ष की एकादशी को **अपरा एकादशी** कहा जाता है।

## कथा
महीध्वज नामक एक धर्मात्मा राजा था। राजा का छोटा भाई वज्रध्वज बड़े भाई से द्वेष रखता था। एक दिन अवसर पाकर इसने राजा की हत्या कर दी और जंगल में एक पीपल के नीचे गाड़ दिया। अकाल मृत्यु होने के कारण राजा की आत्मा प्रेत बनकर पीपल पर रहने लगी। मार्ग से गुजरने वाले हर व्यक्ति को आत्मा परेशान करती। एक दिन एक ऋषि इस रास्ते से गुजर रहे थे। इन्होंने प्रेत को देखा और अपने तपोबल से उसके प्रेत बनने का कारण जाना।

ऋषि ने पीपल के पेड़ से राजा की प्रेतात्मा को नीचे उतारा और परलोक विद्या का उपदेश दिया। राजा को प्रेत योनी से मुक्ति दिलाने के लिए ऋषि ने स्वयं अपरा एकादशी का व्रत रखा और द्वादशी के दिन व्रत पूरा होने पर व्रत का पुण्य प्रेत को दे दिया। एकादशी व्रत का पुण्य प्राप्त करके राजा प्रेतयोनी से मुक्त हो गया और स्वर्ग चला गया।

## उद्देश्य

श्रीकृष्ण ने युधिष्ठिर को बताया कि अपरा एकादशी पुण्य प्रदाता और बड़े-बड़े पातकों का नाश करने वाली है। ब्रह्मा हत्या से दबा हुआ, गोत्र की हत्या करने वाला, गर्भस्थ शिशु को मारने वाला, परनिंदक, परस्त्रीगामी भी अपरा एकादशी का व्रत रखने से पापमुक्त होकर श्री विष्णु लोक में प्रतिष्ठित हो जाता है।

## महिमा

माघ में सूर्य के मकर राशि में होने पर प्रयाग में स्नान, शिवरात्रि में काशी में रहकर व्रत, गया में पिंडदान, वृष राशि में गोदावरी में स्नान, बद्रिकाश्रम में भगवान केदार के दर्शन या सूर्यग्रहण में कुरुक्षेत्र में स्नान और दान के बराबर जो फल मिलता है, वह अपरा एकादशी के मात्र एक व्रत से मिल जाता है। अपरा एकादशी को उपवास करके भगवान वामन की पूजा से मनुष्य सब पापों से मुक्त हो जाता है। इसकी कथा सुनने और पढ़ने से सहस्र गोदान का फल मिलता है। 
प्राचीन काल में महीध्वज नामक एक धर्मात्मा राजा था। उसका छोटा भाई वज्रध्वज बड़ा ही क्रूर, अधर्मी तथा अन्यायी था। वह अपने बड़े भाई से द्वेष रखता था। उस अवसरवादी पापी ने एक दिन रात्रि में अपने बड़े भाई की हत्या करके उसकी देह को एक जंगली पीपल के नीचे गाड़ दिया। इस अकाल मृत्यु से राजा प्रेतात्मा के रूप में उसी पीपल पर रहने लगा और अनेक उत्पात करने लगा। अकस्मात् एक दिन धौम्य नामक ॠषि उधर से गुजरे। उन्होंने प्रेत को देखा और तपोबल से उसके अतीत को जान लिया। अपने तपोबल से प्रेत उत्पात का कारण समझा। ॠषि ने प्रसन्न होकर उस प्रेत को पीपल के पेड़ से उतारा तथा परलोक विद्या का उपदेश दिया। दयालु ॠषि ने राजा की प्रेत योनि से मुक्ति के लिए स्वयं ही अपरा (अचला) एकादशी का व्रत किया और उसे अगति से छुड़ाने को उसका पुण्य प्रेत को अर्पित कर दिया। इस पुण्य के प्रभाव से राजा की प्रेत योनि से मुक्ति हो गई। वह ॠषि को धन्यवाद देता हुआ दिव्य देह धारण कर पुष्पक विमान में बैठकर स्वर्ग को चला गया।

## कथा

## इन्हें भी देखें
## सन्दर्भ

एकादशी, अपरा
एकादशी, अपरा
एकादशी, अपरा
यूरोपीय नाभिकीय अनुसंधान संगठन

**सर्न** (*Organisation Européenne pour la Recherche Nucléaire* या *CERN* (फ़्रान्सीसी में) = यूरोपीय नाभिकीय अनुसन्धान संगठन) कण भौतिकी की विश्व की सबसे बड़ी प्रयोगशाला है। यह फ्रान्स और स्विट्जरलैण्ड की सीमा पर जिनेवा के उत्तर-पश्चिमी उपनगरीय क्षेत्र में है। इस संस्था में बीस यूरोपीय सदस्य देश हैं। इस समय लगभग २६०० स्थाई कर्मचारी एवं दुनिया भर के कोई ५०० विश्वविद्यालयों एवं ८० राष्ट्रों के लगभग ७९३० वैज्ञानिक एवं अभियन्ता कार्यरत हैं।

भारत भी इसका 2002 से इसका एक पर्यवेक्षक देश है। वर्तमान में भारत को 2017 में सहायक सदस्य ( Associate Member ) बनाया गया ।

## कार्य एवं उद्देश्य
इसका प्रमुख उद्देश्य उच्च ऊर्जा भौतिकी से सम्बन्धित अनुसंधान करने के लिये विभिन्न प्रकार के कण त्वरकों का विकास करना है।

thumb|300px|स्विटजरलैण्ड से फ़्रान्स की ओर देखते हुए '''सर्न''' का विहंगम दृश्य।

## सार्वजनिक प्रदर्शन
एक आम आदमी के लिए सर्न में निम्न सुविधाएँ उपलब्द्ध हैं:
* विज्ञान और नवप्रवर्तन का ग्लोब का निर्माण २००५ के अन्त में किया गया। यह रविवार को छोड़कर दिन के समय हमेशा खुला रहता है।
* कण भौतिकी के लिए माइक्रोकोस्म संग्रहालय - यह सर्न के इतिहास का दर्शन भी करवाता है।
## इन्हें भी देखें
* वृहद हेड्रॉन संघट्टक (लार्ज हेड्रॉन कोलाइडर)
* राजा रामन्ना प्रगत प्रौद्योगिकी केन्द्र इन्दौर (RRCAT Indore)
* फर्मी लैब
* कण त्वरक
* अन्तरराष्ट्रीय रैखिक संघट्टक (International Linear Collider या ILC)

## बाहरी कड़ियाँ

* आधिकारिक जालस्थल (Official site)
* CERN e-Recruitment site - Students and Fellows Programmes and Staff Employment Opportunities
* ''CERN at 50''
* CERN chronology
* CERN Visits
* Microcosm Museum Info
* CERN Podcast
* The CLOUD experiment
* The Six Billion dollar experiment (documentary)

श्रेणी:संस्थान
श्रेणी:अनुसंधान
श्रेणी:त्वरक
श्रेणी:सर्न
श्रेणी:यूरोप में विज्ञान एवं प्रौद्योगिकी